Barnehageansatte som ønsker å ta arbeidsplassbasert barnehagelæreutdanning eller tilleggsutdanning i pedagogikk kan nå søke om stipend gjennom Utdanningsdirektoratet.
Regjeringen vil bruke 40 millioner kroner på å gjøre flere barnehageansatte til barnehagelærere og redusere antallet pedagogiske ledere med dispensasjon fra utdanningskravet.
– Det er nå stadig bedre muligheter for å møte et slikt krav om minst 50 prosent barnehagelærere. Ifølge en nylig utgitt NOVA-rapport er det grunn til å tro at det om få år ikke lenger mangler barnehagelærere. Det er på tide å endre dagens lovkrav, sier Lied til Utdanningsforbundet.no.